118 THE ROYAL SOCIETY 



UNIVERSITY OF GLASGOW 



AD SOCIETATIS REGALIS PRAESIDEM, COXCILIUM, SODALES. UNIVERSITAS 

 GLASGUENSIS salutem sibi a vobis humanissime impertitain perlibenter reddit. 

 Et grato animo officii gratiam accipere iuvat, quod nos in consortium tantae 

 sollemnitatis vocare dignati estis, et eum praecipue ad vos legare cuius vel ex 

 auctoritate eluceat quanti honoris hunc diem habeamus. Magnus enim sane 

 ille dies qui quinquagesimum lustrum claudit ex quo nobile illud sapientum 

 sodalicium, iusti non sine libertate imperii instaurati specimen, regiis auspiciis 

 inchoatum est. Et proprium quoddam nobis gaudium inde percipere licet 

 quod illorum vestrorum luminum et satis multa et satis clara se educavisse 

 haec nostra academia profiteri potest. Placuit igitur vir. cl. DONALDUM 

 MACALISTER, Praesidem nostrum et Vicecancellarium, plurimarumque eundem 

 ipsum artium antistitem, vobis hisce litteris commendatum mittere, qui et 

 nostris verbis et suo iure vobis de amplissima qua adhuc floruistis laude et de 

 profectus venturi spe auspicatissima, praesens gratuletur. 



Dabamus Glasguae, mens. lul. anno MCMXII. 



GEORGIUS MILLIGAN, Senatus Academki Scriba. 



UNIVERSITY OF ST. ANDREWS 



SOCIETATIS REGALIS PKAESIDI CONCILIO ET SODALIBUS UNIVERSITAS ANDREANA 

 S. P. D. Non sine gaudio neque alieno a vobis animo acceperamus, viri 

 doctissimi et amicissimi, ferias vos hoc anno acturos esse natalicias Societatis 

 vestrae ducentesimas quinquagesimas, quibus ut intersit legavimus Scientiarum 

 Facultatis nostrae Decanum, IACOBUM COLQUHOUN IRVINE, Scientiae Chemicae 

 Professorem. Scilicet vix ullam Universitatem esse arbitramur quae benevolen- 

 tius magisque ex animo Societatem vestram salutare debeat, cum apud nos 

 litteris et philosophiae operam dederit Hobertus Murray qui primus vobis 

 praefuit et quern Societatis vestrae Animam vir summus Christian. Huygens 

 appellavit. Nee defuerunt qui postera aetate e vestro numero apud nos quoque 

 de scientiis bene meruerint, e quibus iuvat nomina apponere Davidis Brewster, 

 Collegii S. Salvatoris et S. Leonardi apud Andreanos Praefecti, et Domini 

 Playfair de St. Andrews, qui quam diligenter in scientiis promovendis elabora- 

 rint omnibus notum est. Nihil diciinus de iis quos his temporibus e nostro 

 numero in vestram Societatem adscivistis, cum eos vobis satis cognitos et pro- 

 batos certo sciamus. Vetera sane inter vos nosque vincula sunt et studiorum 

 velut consanguinitas ; optamus igitur et precamur ut vestra Societas, sicut 

 adhuc floruit, haud minus in posterum floreat semper et vigescat. 



IACOBUS DONALDSON, Vkecancdlariws. 

 Dabamus Andreapoll, mense lulio, MCMXII. 



